Kuklių piliakalnis

Kuklių piliakalnis – piliakalnis Lazdijų rajono savivaldybės teritorijoje, Kuklių rytiniame pakraštyje, Lazdijų seniūnija, kelio Kukliai–Šventežeris kairėje pusėje.

 Piliakalnis 
miniatiūra|250x250px|3D modelis|kairėje
Įrengtas atskiroje kalvoje. Aikštelė trapecinė, pailga šiaurės – pietų kryptimi, 70 m ilgio, 35 m pločio šiaurinėje, 9 m – pietinėje dalyje. Paviršius nelygus: pietinė dalis 2 m, šiaurės vakarinė – 0,5 m aukštesnė už centrinę. Šlaitai statūs, 9–15 m aukščio, žemiausi rytinėje pusėje.

Piliakalnis labai suardytas arimų, dirvonuoja.

Teritorijos plotas – 1,56 ha.

 Istorija 
Piliakalnis datuojamas I tūkstantmečiu.

1972 m. įrašytas į respublikinės reikšmės archeologijos paminklų sąrašą,Lietuvos TSR kultūros paminklų sąrašas. – Vilnius, 1973. – P. 142, eil. Nr. 580 2002 m. registruotas kultūros vertybių registre, 2005 m. pripažintas valstybės saugomu kultūros paveldo objektu.Kuklių piliakalnis, Lazdijų r. sav., Kuklių k. (Lazdijų sen.). – Kultūros vertybių registras

 Tyrimai 
1965 m. žvalgė Istorijos institutas. Kultūrinio sluoksnio nepastebėta.Adolfas Tautavičius. 1965 m. žvalgomosios archeologinės ekspedicijos ataskaita. – Lietuvos istorijos instituto rankraštynas. – F. 1, b. 273. – L. 29–30  Lietuvos TSR archeologijos atlasas: piliakalniai. – Vilnius, Mintis, 1975. – T. 2. – P. 88–89 (eil. Nr. 343)

2001 m. Eugenijus Ivanauskas piliakalnio aikštelėje ištyrė 20 m² dydžio plotą, kuriame aptiko kupolinės krosnies molio tinko.Zenonas Baubonis, Gintautas Zabiela. Lietuvos piliakalniai: atlasas. – Vilnius, 2005. – T. 2. – P. 18–19

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

 Šaltiniai 

 Nuorodos 
 Valstybės archeologijos komisijos medžiaga 
 Kultūros vertybių registras
 Sąrašas:Lietuvos piliakalniai
 Lietuvos piliakalniai. Kukliai
 Hillforts.eu atvirųjų duomenų ištekliai

 Kategorija:Piliakalniai Lazdijų rajone